Subject: Selgitustaotlus
From: <[email-masked]>
To: "info - AKI" <[email-masked]>
Date: Thu, 30 Oct 2025 14:36:19 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Kaitseliit on vabatahtlik, sõjaväeliselt korraldatud, relvi valdav ja 
sõjaväeliste harjutustega tegelev riigikaitseorganisatsioon (avalik-õiguslik 
juriidiline isik), mis täidab temale Kaitseliidu seadusega ja selle alusel 
pandud ülesandeid eesmärgiga suurendada vabale tahtele ja omaalgatusele 
toetudes rahva valmisolekut kaitsta Eesti iseseisvust ja põhiseaduslikku 
korda. Oma pika ajaloo jooksul on Kaitseliit andnud märkimisväärse panuse 
Eesti iseseisvuse saavutamisele, taastamisele ja hoidmisele ning seeläbi 
mänginud suurt rolli nii kohalikul kui ka riiklikul tasemel. Kaitseliit koos 
allüksustega (malevad, Naiskodukaitse, Noored Kotkad, Kodutütred) on 
organisatsioon, mis kaasab kogukondi ja avalikkust. Kaitseliidu liikmeskond 
koosneb ligi 30 000 vabatahtlikust eraisikust (sh noorteorganisatsioonides 
alaealised).

Eeltoodust lähtuvalt soovivad Kaitseliit ja allüksused välja anda 
organisatsiooni ja allüksuste ajalugu käsitlevaid raamatuid alates 
organisatsiooni algusaastatest (20.saj algus) kuni lähiajalooni (viimased 30 
aastat). Raamatutes soovitakse fotode ja tekstina kajastada muuhulgas 
vabatahtlikke, kes on andnud märkimisväärse panuse riigi, Kaitseliidu, aga 
ka malevate, ringkondade ja kogukonna arengusse.

Andmekaitse Inspektsioon on oma 2012. a nõudekirja vastuses märkinud, et 
kuna Kaitseliidu liikmeks astumine ja sellest väljaastumine on vabatahtlik 
ning liikmeks olemise informatsiooni avalikustamise kohustust ei tulene 
seadusest, siis tuleks sellist teavet lugeda isiku eraeluga seonduvaks 
teabeks ning piirata juurdepääsu avaliku teabe seaduse § 35 lg 1 punkti 12 
alusel. Euroopa Liidu üldmääruse järgi tuleks andmesubjektilt küsida 
isikuandmete töötlemiseks nõusolekut, kuid nõusoleku võib igal ajal tagasi 
võtta, mis antud konteksti arvestades võib kaasa tuua olulise majandusliku 
surve ning kahjustada organisatsiooni ajaloo terviklikku käsitlust. 
Isikuandmete kaitse seaduse § 5 annab õiguse töödelda isikuandmeid 
akadeemilise, kunstilise ja kirjandusliku eneseväljenduse (nt 
elulooraamatud, mille raames käsitletakse kogu ühiskonna jaoks olulisi 
teemasid) tarbeks ilma andmesubjekti nõusolekuta, kui see ei kahjusta 
ülemäära andmesubjekti õigusi.

Väljaantavates raamatutes on soov kajastada isikuid, kes on olnud või on 
Kaitseliidu vabatahtlikud või noorteorganisatsiooni liikmed, ning nende 
osalust ja panust vastavas rollis.

Palume Andmekaitse Inspektsiooni hinnangut, kas isikuandmete kasutamine 
kõneallolevates väljaannetes kvalifitseerub isikuandmete kaitse seaduse § 5 
alla, mis võimaldab ilma andmesubjekti nõusolekuta isikuandmeid töödelda. 
Isikuid, keda soovitakse raamatutes kajastada, võib olla sadu või isegi 
tuhandeid, kuid enamuse kontaktandmed Kaitseliidul puuduvad (nt osa on 
praeguseks surnud ning nende pärijate kohta teave puudub; mitteaktiivsete 
liikmete kontaktandmed puuduvad jne).

Lugupidamisega

Kristel Koppel

Kaitseliidu peastaabi üldosakonna

teabehalduseteenistuse andmekaitsespetsialist

509 2549

*** AMETIALASEKS KASUTAMISEKS ***
Selles e-kirjas sisalduv teave (kaasa arvatud manused) on mõeldud 
ametialaseks kasutamiseks ning seda võivad kasutada vaid e-kirja 
adressaadid. E-kirjas sisalduvat teavet ei tohi ilma saatja selgelt 
väljendatud loata edasi saata ega mistahes viisil kõrvalistele isikutele 
avaldada. Juhul, kui Te olete saanud käesoleva e-kirja eksituse tõttu, 
teavitage sellest koheselt saatjat ning kustutage e-kiri oma arvutist.

This e-mail and any attachments may contain sensitive and privileged 
information. If you are not the intended recipient, please notify the sender 
immediately by return e-mail, delete this e-mail and destroy any copies. Any 
dissemination or use of this information by a person other than the intended 
recipient is unauthorized and may be illegal.

*** AMETIALASEKS KASUTAMISEKS ***
Selles e-kirjas sisalduv teave (kaasa arvatud manused) on mõeldud 
ametialaseks kasutamiseks ning seda võivad kasutada vaid e-kirja 
adressaadid. E-kirjas sisalduvat teavet ei tohi ilma saatja selgelt 
väljendatud loata edasi saata ega mistahes viisil kõrvalistele isikutele 
avaldada. Juhul, kui Te olete saanud käesoleva e-kirja eksituse tõttu, 
teavitage sellest koheselt saatjat ning kustutage e-kiri oma arvutist.

This e-mail and any attachments may contain sensitive and privileged 
information. If you are not the intended recipient, please notify the sender 
immediately by return e-mail, delete this e-mail and destroy any copies. Any 
dissemination or use of this information by a person other than the intended 
recipient is unauthorized and may be illegal.